wickkiey/tamil-wikipedia-chunked huggingface dataset:
# மீளாக்க வேளாண்மை

மீளாக்க வேளாண்மை (Regenerative agriculture) என்பது உணவும் வேளாண் அமைப்புகளுக்கான பாதுகாப்பும் மறுவாழ்வும் தரும் அணுகுமுறையாகும். இது மேற்பரப்பு மண் மீளுருவாக்கம் , பல்லுயிர் பெருக்கம் , ,நீர் சுழற்சியை மேம்படுத்துதல் , சுற்றுச்சூழல் சேவைகளை மேம்படுத்துதல் , உயிரியல் செய்முறையை ஏற்பது, வேளாண்மையில் காலநிலை மாற்றத்தைச் சந்தித்தல், பண்ணை மண்ணின் வளத்தையும் உயிர்ப்பு ஆற்றலையும் வலுப்படுத்துதல் ஆகியவற்றில் கவனம் செலுத்துகிறது.  
மீளாக்க வேளாண்மை என்பது ஒரு குறிப்பிட்ட நடைமுறை அல்ல. மாறாக , மீளாக்க வேளாண்மையை ஏற்பவர்கள் பல்வேறு பேணுந்தகவு வேளாண்மை நுட்பங்களை இணைத்து பயன்படுத்துகின்றனர். . நடைமுறைகளில் பண்ணைக் கழிவுகளை முடிந்தவரை மறுசுழற்சி செய்தல், பண்ணைக்கு வெளியே உள்ள வாயில்களிலிருந்து உரம் ஆக்கப் பொருட்களைச் சேர்ப்பது ஆகியவை அடங்கும். . சிறு பண்ணைகள், தோட்டங்களில் மீளாக்க வேளாண்மை பெரும்பாலும் பெர்மாகல்ச்சர், வேளாண்சூழலியல், வேளாண்காடுகள், மீளாக்கச் சூழலியல், சாரநிலை வடிவமைப்பு, முழுமையான மேலாண்மை போன்ற நுட்பங்களை அடிப்படையாகக் கொண்டது. பெரிய பண்ணைகளும் இத்தகைய நுட்பங்களைப் பேரளவில் பின்பற்றி வருகின்றன. மேலும் பெரும்பாலும் "உழவிலாத மற்றும் / அல்லது " குறை உழவு நடைமுறைகளைப் பயன்படுத்துகின்றன.  
மண்ணின் வளம் மேம்படுவதால் , உள்ளிடல் தேவைகள் குறையக்கூடும்; மேலும் பயிர் விளைச்சல் அதிகரிக்கக்கூடும். ஏனெனில் மண் கடும் வானிலைக்கு எதிராக அதிக நெகிழ்திறனையும் குறைவான பூச்சிகள் தாக்கத்தையும் நோய்த்தொற்றுகளையும் கொண்டுள்ளது. .  
மீளாக்க வேளாண்மை கரிம ஈராக்சைடை அகற்றுவதால் காலநிலை மாற்றத்தைத் தணிக்கிறது. அதாவது இது வளிமண்டலத்திலிருந்து கரிமத்தை இழுத்துப் பிரிக்கிறது. கரிம உமிழ்வைக் குறைப்பதோடு கரிமப் பிரித்தெடுத்தல் நடைமுறைகளும் வேளாண்மையில் பரவலடைந்து வருகின்றன.
# மீளாக்க வேளாண்மை

## வரலாறு

### தோற்றம்

மீளாக்க வேளாண்மை என்பது பல்வேறு வெளாண்மை, சுற்றுச்சூழல் நடைமுறைகளை அடிப்படையாகக் கொண்டது , இதில் குறிப்பாக சிறும மண் இடையூறு, உரம் தொகுப்பு நடைமுறைக்கு முதன்மை அளிக்கப்படுகிறது. . மேனார்டு முர்ரே கடல் கனிமங்களைப் பயன்படுத்துவது போன்ற ஒத்த எண்னக்கருக்களைக் கொண்டிருந்தார். . அவரது பணி வெப்பமண்டலப் பகுதிகளில் உழவு சாராத புதிய நடைமுறைகளுக்குத் திரும்பியது. வெட்டுதலும் தழைக்கூளம் ருவாக்குதைல் போன்ற புதிய நடைமுறைகளுக்கு வழிவகுத்தது. . தாள் தழைக்கூளம் இடல் என்பது களைகளை மென்மையாக்கி , கீழுள்ள மண்ணில் ஊட்டச்சத்துக்களை சேர்க்கும் ஒரு மீளுருவாக்க வேளாண்மை நடைமுறையாகும்.  
உரோடேல் நிறுவனம்1980 களின் முற்பகுதியில் ' மீளுருவாக்கம் வேளாண்மை ' என்ற சொல்லைப் பயன்படுத்தத் தொடங்கியது. . உரோடேல் வெளியீட்டு மீளாக்க வேளாண்மை நூல்வெளியீட்டுக் கழகத்தை உருவாக்கியது. இது 1987 ஆம், 1988 ஆம் ஆண்டுகளில் மீலாக்க வேளாண்மை நூல்களை வெளியிடத் தொடங்கியது.</ref> Rodale Publishing formed the Regenerative Agriculture Association, which began publishing regenerative agriculture books in 1987 and 1988.
# செங்குன்னம்

**செங்குன்னம்** (*Sengunam*) என்பது இந்தியாவின் தமிழ்நாடு மாநிலத்தில் பெரம்பலூர் மாவட்டத்தில் அமைந்துள்ள ஒரு கிராமம் ஆகும். இது பெரம்பலூர் வட்டத்தில் அமைந்துள்ளது.
# செங்குன்னம்

## மக்கள்தொகை

செங்குன்னம் கிராமத்தின் மக்கள் தொகை 4621 ஆகும். இதில் 2319 பேர் ஆண்கள் மற்றும் 2302 பேர் பெண்கள் ஆவர். செங்குன்னம் கிராமத்தின் சராசரி பாலின விகிதம் 993 ஆகும். இது தமிழ்நாடு மாநில சராசரியான 996ஐ விடக் குறைவு. தமிழ்நாட்டை விட செங்குன்னம் கிராமத்தில் கல்வியறிவு விகிதம் குறைவாக உள்ளது. 2011-ல், செங்குன்னம் கிராமத்தின் கல்வியறிவு விகிதம் 70.80% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு. செங்குணத்தில் ஆண்களின் கல்வியறிவு 79.39% ஆகவும், பெண்களின் கல்வியறிவு விகிதம் 62.15% ஆகவும் உள்ளது.
# வெய் சாவ்டாங் அருவி

**வெய் சாவ்டாங் அருவி** (*Wei Sawdong Falls*) மேகாலயாவின் சிரபுஞ்சியில் அமைந்துள்ள மூன்று அடுக்கு அருவியாகும்.
# வெய் சாவ்டாங் அருவி

## அமைவிடம்

இந்த அருவி கிழக்கு காசி மலைகள் மாவட்டத்தில் சில்லாங்கிலிருந்து தென்மேற்கே 60 கிமீ தொலைவில் அமைந்துள்ளது. மேலும், இது மற்றொரு பெரிய அருவியான டெயின்த்லென் அருவிக்கு அருகாமையில் உள்ளது. வெய் சாவ்டாங் என்ற பெயர் உள்நாட்டில் பேசப்படும் காசி மொழியிலிருந்து வந்தது ( *வெய்* - ஒரு குளத்தை ஒத்திருக்கிறது, *சாடாங்* - சதுர வடிவமானது).  
வெய் சாவ்டாங்கை அணுகுவது கடினம், மேலும் அருவிக்கான மலையேற்றப் பாதை வெளியில் அமைந்தும் பின்பக்கமாகச் செல்லும் பாதை சவாலானதாக உள்ளது. இந்த அருவியானது குறிப்பாக நீலமும் பச்சையும் கலந்த, படிகத்தெளிவான நீருக்காக நன்கு அறியப்படுகின்றது.
# தேசிய சட்டப் படிப்புக்கான இந்தியப் பல்கலைகழகம்

**தேசிய சட்டப் படிப்புக்கான இந்தியப் பல்கலைகழகம்** (*National Law School of India University *(*NLSIU*), (சுருக்கமாக:*National Law School* *(NLS)*), இந்தியாவின் கர்நாடகா மாநிலத்தின் தலைநகரான பெங்களூரில் அமைந்துள்ளது.
# தேசிய சட்டப் படிப்புக்கான இந்தியப் பல்கலைகழகம்

## சேர்க்கை

+2 முடித்தவர்களுக்கான ஐந்தாண்டு சட்டப் படிப்பு சேர்க்கை, பொது சட்ட நுழைவுத் தேர்வு (Common Law Admission Test) மூலமும்; மூன்றாண்டு பட்டப்படிப்பு முடித்தவர்களுக்கு CLAT-UG தேர்வு மூலம் இளநிலை சட்டப் படிப்பில் சேர்க்கப்படுகின்றனர்.  
2020ம் ஆண்டிலிருந்து இப்பல்கலைக்கழகம் ஐந்தாண்டு மற்றும் மூன்றாண்டு இளநில பட்டப் படிப்புகளுக்கும், ஈராண்டு முதுநிலை பட்டப் படிப்புகளுக்கும் தனியாக தேசியச் சட்ட நுழைவுத் தேர்வுகள் National Law Aptitude Test (NLAT) நடத்தியது. பின்னர் இந்திய உச்ச நீதிமன்றத் தீர்ப்பால் நிறுத்தி வைக்கப்பட்டது.  
முதுநிலை சட்டப் படிப்புகள் Master of Laws (LL.M), மூன்றாண்டு சட்டப்படிப்புகள் மற்றும் சட்ட முனைவர் படிப்புகளுக்கான சேர்க்கை, பொது சட்ட நுழைவுத் தேர்வுகள் மூலம் நடைபெறுகிறது.
| ஒருங்கிணைந்த இளநில சட்டப் படிப்பு - பி. ஏ / எல். எல். பி | பொது சட்ட நுழைவுத் தேர்வு (Common Law Admission Test-UG) | 240 | The test is being held since 2008 before which each NLU held its own test |
| --- | --- | --- | --- |
| முதுநிலை சடடப் படிப்பு LL.M. | CLAT-PG | 100 |  |
| மூன்றாண்டு சட்டப் படிப்பு (LL.B) | NLSAT-LLB | 120 | NLSIU is the only NLU offering such programme |
| முதுநிலை சட்டப் படிப்பு | NLSAT-MPP | 100 |  |
| முனைவர் (சட்டம்) | NLSAT-Ph.D | 4 |  |
| முனைவர் | 4 | } |  |
# பரம்பா மாநிலம்

<span></span>
**பராம்பா மாநிலம்** (*Baramba State*) பிரித்தானியாவின் இந்தியப் பேரரசின் காலத்தில் இந்தியாவின் மன்னர் ஆட்சி நடந்த பகுதிகளில் ஒன்றாகும். இதன் தலைநகரம் பாரம்பா நகரில் இருந்தது. கடைசி ஆட்சியாளர் 1948- ஆம் ஆண்டு சனவரி 1 ஆம் நாள் இந்திய ஒன்றியத்துடன் இணைந்தார். 1948 இல் ஒடிசாவின் கட்டக் மாவட்டத்தின் ஒரு பகுதியாக பரம்பா மாநிலம் ஆனது.
# பரம்பா மாநிலம்

## வரலாறு

குடும்பத்தினரின் பதிவுகள் மற்றும் நீதிமன்றப் பதிவுகளின்படி, 1305 ஆம் ஆண்டில், சோன்கா மற்றும் மொஹுரி ஆகிய இரண்டு கிராமங்களை உள்ளடக்கிய நிலம், அப்போதைய கிழக்கு கங்கை பேரரசர் இரண்டாம் நரசிம்ம தேவாவால், மல்யுத்த வீரர் அடகேஷ்வர் ரவுத் என்பவருக்கு அவரது வீரத்தை அங்கீகரிக்கும் வகையில் வழங்கப்பட்டபோது, பரம்பா மாநிலம் நிறுவப்பட்டது. பரம்பா மன்னராட்சிப் பகுதியின் கடைசி ஆட்சியாளர் 1948 ஆம் ஆண்டு சனவரி 1 ஆம் நாள் அன்று இந்திய ஒன்றியத்துடன் இணைவதற்கான ஆவணத்தில் கையெழுத்திட்டார்.
# பரம்பா மாநிலம்

## மேலும் பார்க்கவும்

- கிழக்கிந்திய முகமை
- இந்தியாவின் அரசியல் ஒருங்கிணைப்பு
# கோகிமா சட்டக் கல்லூரி

**கோகிமா சட்டக் கல்லூரி** (*Kohima Law College*) என்பது இந்தியாவின் நாகாலாந்தின் கோகிமாவில் உள்ள சட்டக் கல்வியை வழங்கும் நிறுவனம் ஆகும். இது 1975ஆம் ஆண்டு நிறுவப்பட்டது. இந்த கல்லூரி நாகாலாந்து பல்கலைக்கழகத்துடன் இணைக்கப்பட்டுள்ளது. இந்த கல்லூரி இந்திய வழக்குரைஞர் கழகத்தினால் அங்கீகரிக்கப்பட்டது.
# கோகிமா சட்டக் கல்லூரி

## படிப்புகள்

இக்கல்லூரி மூன்று வருட இளநிலை சட்டப் படிப்பை வழங்குகிறது.
# தேபார் ஏரி

**தேபார் ஏரி** (*Dhebar Lake*) ( **ஜெய்சமந்த் ஏரி** என்றும் அழைக்கப்படுகிறது) இந்தியாவின் முதல் மற்றும் உலகின் பழமையான வரலாற்று மற்றும் இரண்டாவது பெரிய செயற்கை நன்னீர் ஏரி ஆகும். இது மேற்கு இந்தியாவில் இராசத்தான் மாநிலத்தின் சலும்பர் மாவட்டத்தில் அமைந்துள்ளது. இது 87 கி.மீ.2 (34 ச.மைல்) பரப்பளவைக் கொண்டுள்ளது. 17 ஆம் நூற்றாண்டில், உதய்ப்பூரின் மகாராணா ஜெய் சிங் கோமதி ஆற்றின் குறுக்கே ஒரு பளிங்கு அணையைக் கட்டியபோது, நம்லா திகானாவில் (ரத்தோர்-பத்வி) ஏரி உருவாக்கப்பட்டது. இது சலூம்பர் மாவட்டத் தலைமையகத்திலிருந்து சுமார் 19 கி.மீ. (12 மைல்) தொலைவில் உள்ளது. முதலில் கட்டப்பட்டபோது, இது உலகின் மிகப்பெரிய செயற்கை ஏரியாக இருந்தது. ஏரியைச் சுற்றியுள்ள ஜெய்சமந்த் வனவிலங்கு சரணாலயத்தை உதய்பூரிலிருந்து பான்ஸ்வாரா செல்லும் மாநில நெடுஞ்சாலையில் அடையலாம். ஜெய்சமந்த் வனவிலங்கு சரணாலயம் சுமார் 162.0 சதுர கிலோமீட்டர் (16,200 எக்டர்) நிலத்தை பாதுகாக்கிறது, தேபார் ஏரியின் கரையில் பெரும்பாலும் தேக்கு மரக்காடுகளாகவே கணப்படுகின்றன. இந்த ஏரியில் அளவுள்ள மூன்று தீவுகள் உள்ளன. ஒவ்வொன்றும். தேபார் ஏரி பளிங்கு அணை நீளமானது. மேலும் இது "இந்தியாவின் பாரம்பரிய நினைவுச்சின்னங்களின்" ஒரு பகுதியாகும். இந்த அணையில் ஹவா மகால் அரண்மனையும் உள்ளது. 1687 முதல் 1691 வரை இது மேவாரின் முன்னாள் மகாராணாக்களின் குளிர்கால தலைநகரமாக இருந்தது.
# தேபார் ஏரி

## வரலாறு

1685 இல் மகாராணா ஜெய் சிங்கால் கட்டப்பட்ட தேபார் ஏரி, பரப்பளவைக் கொண்டுள்ளது. 1902 இல் ஆங்கிலேயர்களால் எகிப்தில் அஸ்வான் அணையைக் கட்டும் வரை, 1960-1970 க்கு இடையில் புனரமைக்கப்பட்ட இந்த ஏரி உலகின் மிகப்பெரிய செயற்கை ஏரியாக இருந்தது.மகாராணா ஜெய் சிங்கின் (1680-1698) ஆட்சியின் போது, மேவாரின் தென்கிழக்கு மூலையில் சாகுபடிக்கு தண்ணீர் தேவைப்பட்டது. மகாராணா தனது தந்தையை ( ராஜ்சமந்த் ஏரியை கட்டிய மகாராணா முதலாம் ராஜ் சிங்) கோமதி என்ற சிறிய ஆற்றில் 36.6 மீட்டர் உயரம் கொண்ட ஒரு பெரிய அணையை கட்டினார்; ஏரிக்கு ஜெய்சமந்த் ஏரி (ஜெய் என்றால் 'வெற்றி', 'சமந்த்' என்றால் 'கடல்') என்று பெயரிட்டார். 1691 ஆம் ஆண்டு ஜூன் 2 ஆம் தேதி திறக்கப்பட்ட நாளில், மகாராணா ஜெய் சிங் தனது எடைக்கு சமமான தங்கத்தை தானமாக வழங்கினார். ஏரியின் புள்ளிவிவரங்கள் உண்மையிலேயே ஆச்சரியமாக இருக்கிறது - 9 மைல்கள் (14 கி.மீ.) அகலம், 102 அடி (31 மீ) ஆழமான அதன் ஆழமான முடிவில், 30 மைல் (48 கி.மீ.) சுற்றளவு, தண்ணீருக்குள் செல்லும் பளிங்கு படிக்கட்டுகள் என ஏரியின் புள்ளிவிவரங்கள் இருக்கிறது. உதய்பூர் ராணிகளின் கோடைகால அரண்மனைகள் அனைத்து பக்கங்களிலும் தேபார் ஏரியைச் சுற்றியே அமைக்கப்பட்டன. நம்லா திகானாவினரின் நில பங்களிப்பிற்காக ஜெய் சிங் நன்றி கூறினார்.
# மகரிசி தயானந்த் சட்டக் கல்லூரி

**மகரிசி தயானந்த் சட்டக் கல்லூரி** (*Maharshi Dayanand Law College*) என்பது இந்தியாவின் இராசத்தானின் செய்ப்பூரில் அமைந்துள்ள ஒரு சட்டக் கல்லூரி ஆகும். இக்கல்லூரி 2003-ல் நிறுவப்பட்டு செய்ப்பூர் இராசத்தான் பல்கலைக்கழகத்துடன் இணைக்கப்பட்டுள்ளது. இக்கல்லூரிக்கு இந்திய வழக்குரைஞர் கழகம் ஒப்புதல் அளித்துள்ளது. தி இந்தியன் வயரின் கூற்றுப்படி, மகரிசி தயானந்த் சட்டக் கல்லூரி இந்தியாவில் 9வது மிகவும் பிரபலமானது. இக்கல்லூரி 3 ஆண்டு இளங்கலைச் சட்டப் படிப்பினை வழங்குகிறது.
# வெண்டெல் மெரிடித் ஸ்டான்லி

**வெண்டெல் மெரிடித் ஸ்டான்லி (Wendell Meredith Stanley)** (16 ஆகஸ்ட் 1904 - 15 ஜூன் 1971) ஓர் அமெரிக்க உயிர் வேதியியலாளரும் நச்சுயிரியல் வல்லுநரும் நோபல் பரிசு பெற்றவரும் ஆவார்.
# வெண்டெல் மெரிடித் ஸ்டான்லி

## வரலாறு

ஸ்டான்லி இந்தியானாவின் ரிட்ஜ்வில்லில் பிறந்தார், மேலும் இந்தியானாவின் ரிச்மண்டில் உள்ள ஏர்ல்ஹாம் கல்லூரியில் வேதியியலில் இளங்கலை அறிவியல் பட்டம் பெற்றார். பின்னர் அவர் இல்லினாய்ஸ் பல்கலைக்கழகத்தில் 1927 இல் அறிவியலில் முதுகலைப் பட்டம் பெற்றார். அதைத் தொடர்ந்து இரண்டு ஆண்டுகளுக்குப் பிறகு வேதியியலில் முனைவர் பட்டம் பெற்றார். வேதியல் ஓர் அழகான பொருள் என்று பொருள் தரும் "கெமிஸ்ட்ரி: எ பியூட்டிஃபுல் திங்" என்ற புத்தகத்தை எழுதியதும் புலிட்சர் பரிசுக்கு பரிந்துரைக்கப்பட்டவர் என்பதும் அவரது பிற்கால சாதனைகளில் அடங்கும்.  
முனிச்சில் நோபல் பரிசு பெற்ற வேதியியலாளரான ஹென்ரிச் வைலேண்டுடன் இணைந்து தற்காலிகமாகக் கல்விப் பணி ஆற்றினார். 1931 இல் ராக்ஃபெல்லர் நிறுவனத்தில் உதவியாளராகப் பணியாற்றுவதற்காக அமெரிக்கா திரும்பினார். அமெரிக்கா திரும்பும் முன் தேசிய ஆராய்ச்சிக் குழுவின் உறுப்பினராகப் பணிபுரிந்தார். திரும்பியவுடன் அவர் மருத்துவ ஆராய்ச்சிக்கான ராக்ஃபெல்லர் நிறுவனத்தில் உதவியாளராக அங்கீகரிக்கப்பட்டார். அவர் 1948 வரை நிறுவனத்தில் இருந்தார். 1937 இல் அதன் இணை உறுப்பினராகவும்,1940 இல் அதன் உறுப்பினராகவும் ஆனார் 1948 ஆம் ஆண்டில், அவர் பெர்க்லியில் உள்ள கலிபோர்னியா பல்கலைக்கழகத்தில் உயிர்வேதியியல் பேராசிரியராகவும் நச்சுயிரியல் ஆய்வகத்தின் இயக்குநராகவும் நியமிக்கப்பட்டார்.1953 இல் உயிர் வேதியல் துறையின் தலைவராக இருந்தார் வைரஸ் ஆய்வகத்தையும், உயிர்வேதியியல் துறையின் கட்டிடத்தையும் நிற்வினார். இது இப்போது ஸ்டான்லி ஹால் என்று அழைக்கப்படுகிறது.  
ஸ்டான்லியின் பணி தொழுநோய் சேர்மங்கள், இரு பீனைல் சேணிலை வேதியல் மற்றும் பருவக ஆல்கஹால் வேதியல் ஆகியவற்றில் முக்கியமான பணிகளுக்கு ஸ்டான்லி பொறுப்பேற்றார். புகையிலை செடிகளில் தேமல் நோயை உண்டாக்கும் தீநுண்மி பற்றிய அவரது ஆராய்ச்சி , புகையிலைத் தேமல் தீநுண்மியின் செயல்பாட்டை வெளிப்படுத்தும் உட்கருவமிலப்புரதத்தினை தனிமைப்படுத்த வழிவகுத்தது.
# வெண்டெல் மெரிடித் ஸ்டான்லி

## வரலாறு

#### **பரிசுகளும் பாராட்டுகளும்**

பேராசிரியர் ஸ்டான்லிக்கு 1937 இல் அறிவியல் மேம்பாட்டுக்கான பரிசு அமெரிக்கக் கழகத்தினால் வழங்கப்பட்டது. மேலும் இவர் சிகாகோ பல்கலைக்கழகம் வழங்கிய ரோசன்பர்கர் பதக்கம், ஆல்டர் விருது (ஹார்வர்ட்), 1938 இல் ஸ்காட் விருது (பிலடெல்பியா நகரம்), 1941 இல்நியூயார்க்கின் அமெரிக்கப் பயிற்சி நிறுவனத் தங்கப்பதக்கம், 1946 இல் அமெரிக்க வேதியல் கழகத்தின் நிக்கோலஸ் பதக்கம் உள்ளிட்ட ஏராளமான பதக்கங்களையும் பரிசுகளையும் பெற்றவர். இவருக்கு பல்வேறு பல்கலைக்கழகங்கள் மதிப்புறு முணைவர் பட்டங்களை வழங்கியுள்ளன.  
ஸ்டான்லி 1940 இல் அமெரிக்க தத்துவ சங்கம், தேசிய அறிவியல் கழகம் ஆகியவற்றில் உறுப்பினராகத் தேர்ந்தெடுக்கப்பட்டார். அவருக்கு 1946 ஆம் ஆண்டு வேதியியலுக்கான நோபல் பரிசு வழங்கப்பட்டது. 1949 இல், அவர் அமெரிக்க கலை மற்றும் அறிவியல் அகாடமிக்கு தேர்ந்தெடுக்கப்பட்டார்.பேராசிரியர் ஸ்டான்லிக்கு 1937 இல் அறிவியல் மேம்பாட்டுக்கான பரிசு அமெரிக்கக் கழகத்தினால் வழங்கப்பட்டது. மேலும் இவர் சிகாகோ பல்கலைக்கழகம் வழங்கிய ரோசன்பர்கர் பதக்கம், ஆல்டர் விருது (ஹார்வர்ட்), 1938 இல் ஸ்காட் விருது (பிலடெல்பியா நகரம்), 1941 இல்நியூயார்க்கின் அமெரிக்கப் பயிற்சி நிறுவனத் தங்கப்பதக்கம், 1946 இல் அமெரிக்க வேதியல் கழகத்தின் நிக்கோலஸ் பதக்கம் உள்ளிட்ட ஏராளமான பதக்கங்களையும் பரிசுகளையும் பெற்றவர். ஹார்வர்ட், யேல், பிரின்ஸ்டன் மற்றும் பாரிஸ் பல்கலைக்கழகம் உட்பட பல அமெரிக்க மற்றும் வெளிநாட்டு பல்கலைக்கழகங்களால் அவருக்கு மதிப்புறு முனைவர் பட்டங்கள் வழங்கப்பட்டுள்ளன. ஸ்டான்லி தனது நோபல் வென்ற ஆராய்ச்சியில் முன்வைத்த பெரும்பாலான முடிவுகள் விரைவில் தவறானவை எனக் காட்டப்பட்டன (குறிப்பாக, அவர் தனிமைப்படுத்திய புகையிலைத் தேமல் நோயை உண்டாக்கும் தீநுண்மி புரதத்தால் மட்டுமே ஆனது என்று என்று அவர் முன்மொழிந்தார். இதன் படிகங்கள் தூய புரதம் மற்றும் தன்னியக்க வினையூக்கத்தால் சேகரிக்கப்பட்டன).
# வெண்டெல் மெரிடித் ஸ்டான்லி

## வரலாறு

### தனிப்பட்ட வாழ்க்கை

ஸ்டான்லி 1929 இல் மரியன் ஸ்டேபிள்ஸை (1905-1984) மணந்தார், அவருக்கு மூன்று மகள்கள் (மார்ஜோரி, டோரதி மற்றும் ஜேனட்) மற்றும் ஒரு மகன் (வெண்டெல் மெரிடித் ஜூனியர்) இருந்தனர். யூசி பெர்க்லியில் உள்ள ஸ்டான்லி ஹால் (இப்போது ஸ்டான்லி உயிரி அறிவியல் மற்றும் உயிரிப்பொறியியல் துறை) மற்றும் ஏர்ல்ஹாம் கல்லூரியில் உள்ள ஸ்டான்லி ஹால் ஆகியவை அவரது நினைவாக பெயரிடப்பட்டுள்ளன. அவரது மகள் மார்ஜோரி, கோல்டன் ஸ்டேட் வாரியர்ஸ் கூடைப்பந்து அணி மற்றும் ஓக்லாண்ட் ரைடர்ஸ் கால்பந்து அணியின் மருத்துவர் ராபர்ட் ஆல்போவை மணந்தார். இவர் 1971, ஜுன் 15 ஆம் நாள் மறைந்தார்.
# டாக்டர் பீம்ராவ் அம்பேத்கர் சட்டப் பல்கலைக்கழகம்

**டாக்டர் பீம்ராவ் அம்பேத்கர் சட்டப் பல்கலைக்கழகம்** (**அசப ஜெய்ப்பூர்**)(*Dr. Bhimrao Ambedkar Law University*) என்பது இந்திய மாநிலமான இராசத்தானின் தலைநகரான செய்ப்பூரில் உள்ள சட்டப் படிப்பில் நிபுணத்துவம் பெற்ற ஒரு குடியிருப்பு பல்கலைக்கழகமாகும். இது டாக்டர் பீம்ராவ் அம்பேத்கர் சட்டப் பல்கலைக்கழக மசோதா, 2019 மூலம் நிறுவப்பட்டது. இப்பல்கலைக்கழக சட்டம் பிப்ரவரி 2019-ல் இராசத்தான் சட்டமன்றத்தால் நிறைவேற்றப்பட்டு 26 பிப்ரவரி 2019 அன்று அறிவிக்கப்பட்டது. பிப்ரவரி 2020-ல், பல்கலைக்கழக மானியக் குழுவின் கூடுதல் செயலாளரும், இராசத்தான் பல்கலைக்கழகத்தின் முன்னாள் துணைவேந்தருமான தேவ் ஸ்வரூப் இப்பல்கலைக்கழகத்தின் முதல் துணைவேந்தராக நியமிக்கப்பட்டார். இந்திய அறிஞரும், சமூக சீர்திருத்தவாதியும், இந்திய அரசியலமைப்பின் சிற்பியுமான பீம்ராவ் அம்பேத்கர் நினைவாக இப்பல்கலைக்கழகம் பெயரிடப்பட்டது. இந்த பல்கலைக்கழகம் இந்திய வழக்குரைஞர் கழகத்தினால் அங்கீகரிக்கப்பட்டுள்ளது..
# குருநாகல் தொடருந்து நிலையம்

**குருநாகல் தொடருந்து நிலையம்** இலங்கையின் வடமேற்கு மாகாணத்தில் உள்ள குருநாகல் மாவட்டத்தில் அமைந்துள்ள ஒரு முக்கிய தொடருந்து நிலையமாகும். கடல் மட்டத்திலிருந்து உயரத்தில், வடக்குப் பாதையில் 5வது நிலையமாகவும் கொழும்பு கோட்டை தொடருந்து நிலையத்திலிருந்து 39வது ரயில் நிலையமாகவும் அமைந்துள்ளது. இது குருநாகல் நகர மையத்திலிருந்து தொலைவில் அமைந்துள்ளது.  
இந்த நிலையம் பல தொடருந்துகளுக்கான முனையமாக செயல்படுகிறது. வடக்குப் பாதை, திருகோணமலை மற்றும் மட்டக்களப்பு பாதைகளில் இயங்கும் அனைத்து தொடருந்துகளும் இந்த நிலையத்தில் நிறுத்தப்படுகின்றன. இருப்பினும் சில நகர்சேர் கடுகதி தொடருந்துகள் நிலையத்தில் நிற்பதில்லை. இந்த நிலையத்தில் பல கடந்து செல்லும் சுழல்கள் அல்லது பக்கவாட்டுகளுடன் ஒரு தளமும் தொடருந்துகளை மாற்றுவதற்கு வசதியாக குறுக்கு வளையப் பாதையும் உள்ளது.
# குருநாகல் தொடருந்து நிலையம்

## வரலாறு

1891 இல் வெளியிடப்பட்ட *யாழ்பாண ரயில்வே ஆணைக்குழுவின்* அறிக்கை பொல்காவலையிலிருந்து குருநாகல் வரை புதிய தொடருந்துப் பாதையை (தற்போது வடக்குப் பாதை என அழைக்கப்படுகிறது) அமைப்பதற்கும் யாழ்ப்பாணத்திற்கான ஒரு பாதையின் சாத்தியப்பாட்டைப் பரிசீலிக்கவும் பரிந்துரைத்தது. இந்த பாதை பொல்காவலை சந்தியில் *முதன்மைப் பாதையுடன்* இணைவதோடு, தலைநகர் கொழும்புக்கு தொடருந்துகளை இயக்க உதவும். 1892 ஆம் ஆண்டு இந்த பாதையை அமைப்பதற்கான அனுமதி வழங்கப்பட்டது. குருநாகலுக்கு புதிய பாதை 14 பெப்ரவரி 1894 அன்று ஆளுநர் சர் ஆர்தர் எலிபேங்க் ஹெவ்லாக் அவர்களால் உத்தியோகபூர்வமாகத் திறந்து வைக்கப்பட்டது. வடக்குப் பாதையின் எஞ்சிய பகுதியின் கட்டுமானம் தொடர்ந்தது. 1905 ஆகஸ்ட் 1 அன்று, கொழும்பில் இருந்து முதல் தொடருந்து யாழ்ப்பாணம் தொடருந்து நிலையத்தை வந்தடைந்தது.
# அனந்தபூர் போர் (1682)

**அனந்தபூர் போர்** (*Battle of Anandpur*) குரு கோவிந்த் சிங் தலைமையிலான சீக்கியப் படைகளுக்கும், பீம் சந்த் (கஹ்லூர்) தலைமையிலான கலூர் படைகளுக்கும் போர் நடைபெற்றது. குரு கோவிந்த் சிங் நடத்திய முதல் போர் இதுவாகும்.
# அனந்தபூர் போர் (1682)

## பின்னணி மற்றும் போர்

கலூரின் ஆட்சியாளரான பீம் சந்த், தனது தலைநகருக்கு அருகில் பெரிய அளவில் சீக்கியர்களின் கூட்டங்கள் மற்றும் போர் போன்ற நடவடிக்கைகள் பிடிக்கவில்லை. இறையாண்மையின் அடையாளமான பல விடயங்களை குரு கோவிந்தன் செய்தது அவருக்குப் பிடிக்கவில்லை. இந்த நடைமுறைக்கு அரசர் எதிர்ப்பு தெரிவித்தார். குரு கோவிந்த் சிங் இதைப் புறக்கணித்துத் தன் செயல்பாடுகளைத் தொடர்ந்தார். பீம் சந்த் மற்றும் அவரது ஆட்கள் சீக்கியர்களால் தோற்கடிக்கப்பட்டனர்.
# அனந்தபூர் போர் (1682)

## விளைவு

கலூரின் குருவிற்கும் பீம் சந்துக்கும் இடையிலான உறவுகள் பதட்டமாகவே இருந்தன. போருக்குப் பிறகு அடிக்கடி மோதல்கள் நிகழ்ந்தன. எனவே, குருவுக்கு எதிராக மற்றொரு பிரச்சாரத்தைத் தொடங்க காங்க்ரா மற்றும் குலேரின் மன்னருடன் அவர் திட்டமிட்டார். அவர்கள் 1685 இன் தொடக்கத்தில் அனந்தபூரைத் தாக்கினர், ஆனால் அவர்கள் விரட்டப்பட்டனர்.
# அனந்தபூர் போர் (1682)

## மேலும் பார்க்கவும்

- நிஹாங்
# இமாச்சலப் பிரதேச தேசிய சட்டப் பல்கலைக்கழகம்

**இமாச்சலப் பிரதேச தேசிய சட்டப் பல்கலைக்கழகம்** (*Himachal Pradesh National Law University*) என்பது இந்தியப் பொதுச் சட்டப் பள்ளி மற்றும் இந்தியாவின் இமாச்சலப் பிரதேசத்தின் சிம்லாவில் அமைந்துள்ள தேசிய சட்டப் பல்கலைக்கழகம் ஆகும். இது இந்தியாவில் நிறுவப்பட்ட 20வது தேசிய சட்டப் பல்கலைக்கழகம் ஆகும். இப்பல்கலைக்கழகத்தினை சிம்லாவில் உள்ள இமாச்சல பிரதேசத்தின் உயர் நீதிமன்றம் நிர்வகிக்கின்றது.
# இமாச்சலப் பிரதேச தேசிய சட்டப் பல்கலைக்கழகம்

## மேலும் பார்க்கவும்

- இந்திய தேசிய சட்டப் பல்கலைக்கழகங்கள்
# கோட்டா வம்சம்

**கோட்டா வம்சம்** (*Kota Vamsa*) ஒரு இடைக்கால வம்சமாகும், இது நவீனகால இந்திய மாநிலமான ஆந்திரப் பிரதேசத்தின் சில பகுதிகளில் ஆட்சி செய்தது. கோட்டாக்கள் தனஞ்சய கோத்திரத்தைச் சேர்ந்தவர்கள். கோட்டா தலைவர்கள் தரணிகோட்டையை தலைநகராகக் கொண்டு கம்மநாட்டை ஆண்டனர். கோட்டா மன்னர்கள் சூத்திர வர்ணத்தைச் சேர்ந்தவர்கள். இவர்கள் அரசாட்சி செய்த பிறகு, சத்திரியர்களாக அங்கீகரிக்கப்பட்டனர். அவர்கள் காக்கத்தியர்களுடன் திருமணத் தொடர்பு வைத்திருந்தனர். கணபதிதேவரின் மகள் கணபமாதேவியை இரண்டாம் கோட்டா கேட்டாவின் பேரனுக்கு திருமணம் செய்து வைத்தார்.
# ஜரோஸ்லாவ் ஹோன்கா

**ஜரோஸ்லாவ் ஹோன்கா** (*Yaroslav Hunka*) (பிறப்பு:ஏறத்தாழ 1925) தற்போதைய உக்ரைன் நாட்டில் பிறந்தவரும், கனடாவில் குடியேறி வாழும் முன்னாள் நாஜி ஜெர்மனியின் இராணுவ வீரரும், இரண்டாம் உலகப் போரில் பங்கு கொண்டவரும் ஆவார்.  
இரண்டாம் உலகப் போர் முடிந்தவுடன் ஜரோஸ்லாவ் ஹோன்கா ஐக்கிய இராச்சியத்திற்கு குடிபெயர்ந்தார். 1951ல் ஜரோஸ்லாவ் ஹோன்கா மார்கரெட் ஆன் எட்கர்டுடன் என்பவரை மணந்து பின் தனது மகன்களுடன் கனடாவில் குடிபெயர்ந்தார்.
# ஜரோஸ்லாவ் ஹோன்கா

## கனடா நாடாளுமன்றப் பாராட்டுக்கான விமர்சனங்கள்

கனடா பிரதமர் துருடோ மற்றும் உக்ரைன் அதிபர் வலோதிமிர் செலேன்சுக்கி முன்னிலையில் 98 வயதான ஜரோஸ்லாவ் ஹோன்கா 22 செப்டம்பர் 2023 அன்று கனடா நாடாளுமன்றத்தில் பேசி முடித்த பிறகு, கனடா நாடாளுமன்ற மக்களவைத் தலைவர் அந்தோணி ரோட்டா, ஜரோஸ்லாவ் ஹோன்காவின் நாட்டுப்பற்றைப் பாராட்டி பேசினார். பின்னர், ஜரோஸ்லாவ் ஹோன்கா நாஜி ஜெர்மனியின் படைவீரர் என அடையாளம் காணப்பட்டார். ஹோன்காவை மக்களவையில் பாராட்டியமைக்கு மக்களவைத் தலைவர் வருத்தம் தெரிவித்தார்.யூதர்களைக் கொன்ற நாஜி ஜெர்மனி இராணுவத்தில் பணியாற்றியவரை நாடாளுமன்றத்தில் வைத்து பாராட்டியமைக்காக கனடா அரசு யூத சமூகத்திடம் வருத்தம் தெரிவித்தது.  
26 செப்டம்பர் 2023 அன்று போலந்து நாட்டின் கல்வி அமைச்சர், போர் குற்றவாளியான ஜரோஸ்லாவ் ஹோன்காவை கனடாவிலிருந்து நாடு கடத்தக் கோரினார்.
# பி. என். வல்லரசு

**பி. என். வல்லரசு** என்று அழைக்கப்பட்ட **தங்கராஜ்**, என்பதால் எம். ஜி. இராமச்சந்திரனின் மனுவை தள்ளுபடி செய்யவும் அவரது பதவி பிரமாணத்தையும் செல்லுபடி ஆகாததாக அறிவிக்க கோரிக்கை விடுத்தார். இருப்பினும் சென்னை உயர்நீதிமன்றம் இவரது கோரிக்கையை நிராகரித்தது. அத்தேர்தலில் எம்.ஜி. இராமச்சந்திரன் வெற்றி பெற வல்லரசு இரண்டாம் இடம் பிடித்தார்.
1989 தமிழக சட்டமன்ற பொதுத்தேர்தலில் திராவிட முன்னேற்றக் கழகத்தின் சார்பில் போட்டியிட்டு சட்டமன்ற உறுப்பினர் ஆனார் 1996 தமிழக சட்டமன்ற தேர்தலில் பார்வார்டு பிளாக்கு கட்சி சார்பில் போட்டியிட்டு சட்டமன்ற உறுப்பினர் ஆனார். 1991
சட்டமன்ற தேர்தலில் பார்வார்டு பிளாக்கு கட்சியின் சார்பில் போட்டியிட்டு இரண்டாம் இடத்தை பிடித்தார்
# காயகல்ப் விருது

**காயகல்ப் விருது** (Kayakalp Award) என்பது இந்திய அரசின் சுகாதாரம் மற்றும் குடும்ப நலத்துறை அமைச்சகத்தால் ஆண்டுதோறும் தூய்மையான சிறந்த மருத்துவமனைகளுக்கு அளிக்கப்படும் விருதாகும். இது தூய்மை இந்தியா திட்டத்தின் ஒரு பகுதியாகச் செயல்பாடுத்தப்படுகிறது. தொடக்கத்தில் 2015 இல் மாவட்ட மருத்துவமனைகளுக்கு மட்டும் விருதுகள் அளிக்கப்பட்டன, பின்னர் 2016 இல் ஆரம்ப சுகாதார மையங்களுக்கும் விரிவுப்படுத்தப்பட்டன, பின்னர் 2017 முதல் அனைத்து மருத்துவமனைகளுக்கும் விரிவுப்படுத்தப்பட்டன. அங்கீகாரமும், ஊக்குவிப்பையும் அளித்து இந்த விருதின் மூலம் தூய்மையையும் சுகாதாரத்தையும் வலியுறுத்தி தொற்றுக் கட்டுப்பாட்டைச் செயல்படுத்த முடிகிறது.
# காயகல்ப் விருது

## விருது வகைகள்

பல்வேறு மதிப்பிடலுக்கும் ஆய்வுகளுக்கும் பின்னர் கீழ்க்காணும் வகைகளில் விருதுகள் வழங்கப்படுகின்றன:
- சிறந்த மாவட்ட மருத்துவமனை
| மாநிலம் | மாவட்ட மருத்துவமனைகளின் எண்ணிக்கை | விருதுகளின் எண்ணிக்கை | விருதுப் பணம் |  |
| --- | --- | --- | --- | --- |
| பிரிவு A | 10 – 25 | 1 விருது | ரூ. 50.00 லட்சம் |  |
| பிரிவு B | 26 – 50 | 2 விருதுகள் | ரூ. 50.00 லட்சம் – முதலிடம்,
ரூ. 20.00 லட்சம் - இரண்டாமிடம் |  |
| பிரிவு C | > 50 | 3 விருதுகள் | ரூ. 50.00 லட்சம் - முதலிடம்,
ரூ. 20.00 லட்சம் – இரண்டாமிடம்,
ரூ. 10.00 லட்சம் - மூன்றாமிடம் | } |  
- சிறந்த சமுதாய நல மையம்/வட்டார மருத்துவமனை
| மாநிலம் | மாவட்ட எண்ணிக்கை | விருதுகள் எண்ணிக்கை |  |
| --- | --- | --- | --- |
| பெரிய மாநிலம் | >10 மாவட்டம் | 2 விருது |  |
| சிறிய மாநிலம் | 10 மாவட்டம் | 1 விருது | } |  
- ஒவ்வொரு மாவட்டத்தில் சிறந்த ஒரு ஆரம்பச் சுகாதார மையம்
# காயகல்ப் விருது

## தகுதிக்கான வரையறைகள்

இந்த விருதினைப் பெற மருத்துவமனைகள் ஆண்டுதோறும் விண்ணப்பிப்பது உண்டு. கீழ்க் காணும் வரையறைகளின் படி இவ்விருதிற்கான சுகாதார மையங்கள் தேர்வு செய்யப்படுகின்றன.
1. மருத்துவமனை/மையத்தின் பராமரிப்பு
1. தூய்மை மற்றும் சுகாதாரம்
1. கழிவு மேலாண்மை
1. தொற்றுக் கட்டுப்பாடு
1. உதவி சேவைகள்
1. சுகாதார விழிப்புணர்வு
# காயகல்ப் விருது

## தமிழ்நாட்டின் சிறந்த மாவட்ட விருதுகள்

1. 2018-19 பெண்ணாகரம் மற்றும் உசிலம்பட்டி மாவட்ட அரசு தலைமை மருத்துவமனைகள் விருது பெற்றன.
1. 2019-20 கோவில்பட்டி மற்றும் மணப்பாறை மாவட்ட அரசு தலைமை மருத்துவமனைகள் விருது பெற்றன.
1. 2020-21 கோவில்பட்டி மற்றும் உசிலம்பட்டி மாவட்ட அரசு தலைமை மருத்துவமனைகள் விருது பெற்றன.
# முதலாம் ஜாய் மாணிக்கியா

**முதலாம் ஜாய் மாணிக்கியா** (*Joy Manikya* I) (இறப்பு 1577) 1573 முதல் 1577 வரை திரிபுரா இராச்சியத்தை ஆண்ட அரசனாவார்
# முதலாம் ஜாய் மாணிக்கியா

## வாழ்க்கை

உதய் மாணிக்கியாவின் மகனான இவர், திரிபுராவின் முந்தைய ஆளும் வம்சத்தை மாற்றியமைத்து 1567 இல் அதன் அடையாளத்தை ஏற்றுக்கொண்டார். இவரது தந்தையின் மரணத்தைத் தொடர்ந்து, ஜாய் 1573இல் அரியணை ஏறினார். இருப்பினும், இவரது ஆட்சி பெயரளவில் மட்டுமே இருந்தது. இவரது தந்தைவழி அத்தையின் கணவராக இருந்த சக்திவாய்ந்த தளபதி ரணகன் நாராயண், இராச்சியத்தின் உண்மையான கட்டுப்பாட்டை வைத்திருந்தார். ஜாய் ஒரு பொம்மை-மன்னராகவே இருந்தார்.  
நாராயண் இறுதியில் முன்னாள் அரச குடும்பத்தின் இளவரசரான அமர தேவன் என்கிற அமர் மாணிக்கியாவின் மக்கள் செல்வாக்கைக் கண்டு பொறாமை கொண்டார். அமரதேவன் இரவு உணவிற்கு அழைக்கப்பட்டு அங்கு அவரைக் கொல்ல திட்டமிட்டார். இருப்பினும், அமரதேவன் தப்பித்து, தனது ஆதரவாளர்களைத் திரட்டி, தனது எதிரியின் தலையை வெட்டினார். நாராயணனின் மரணத்திற்கு ஜாய் விளக்கம் கேட்டபோது, அமர தேவன் மன்னருக்கு எதிராக தனது படைகளை அனுப்பினார். ஜாய் தப்பி ஓட முயன்றார். ஆனாலும் அமர தேவனால் கொல்லப்பட்டார். ஜாயின் மரணம் 1577 இல் நிகழ்ந்ததாக நம்பப்படுகிறது. இவர் சுமார் 4 ஆண்டுகள் ஆட்சி செய்தார்.அமரதேவன் பின்னர் அமர் மாணிக்கியா என்ற பெயரில் ஆட்சியைப் பிடித்தார். இதனால் அரியணையை அசல் ஆளும் வம்சத்திடம் வந்து சேர்ந்தது.
# முதலாம் உதய் மாணிக்கியா

**கோபி பிரசாத்** என்றும் அழைக்கப்படும் **முதலாம் உதய் மாணிக்கியா** (*Udai Manikya* I) (இறப்பு 1572), 1567 முதல் 1572 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். குறைந்த பின்னணியில் இருந்து வந்தாலும், பின்னர் இவர் ராச்சியத்தின் மிகவும் சக்திவாய்ந்த நபர்களில் ஒருவராக உயர்ந்தார். இவரது மருமகனின் மரணத்தைத் தொடர்ந்து, உதய் அரச அதிகாரத்தை தானே எடுத்துக் கொண்டார். சில காலத்திற்குப் பிறகு ஆளும் வம்சத்தை தனது சொந்த வார்சுரிமையாக மாற்றினார்.
# முதலாம் உதய் மாணிக்கியா

## வாழ்க்கை

முதலில் கோபி பிரசாத் என்று பெயரிடப்பட்ட இவர் தாழ்மையான வம்சாவளியைச் சேர்ந்தவர். இவர் இரண்டாம் விசய மாணிக்கியாவின் ஆட்சியின் போது தர்மநகரில் வாடகை வசூலிப்பவராக பணிபுரிந்தார். ஆனால் பின்னர் ஒரு பிராமணரின் மரத்தில் ஏறியதால் இந்த பதவியிலிருந்து வெளியேற்றப்பட்டார். அதன்பிறகு, அரச சமையலறைகளில் சமையல்காரராக நியமிக்கப்பட்டார். பின்னர் ஒரு காவலாளியாக சேர்ந்து இறுதியில் திரிபுரா இராணுவத்தின் தளபதியாக உயர்ந்தார். விசய மானிக்கியா, இவரது விசுவாசத்தை உறுதிப்படுத்த விரும்பி, தனது சொந்த மகனை பிந்தையவரின் மகளான ரத்னாவதிக்கு திருமணம் செய்து வைத்தபோது இவரது செல்வாக்கு மேலும் அதிகரித்தது.  
1563 இல் இவரது மருமகன் அனந்த மாணிக்கியா அரியணைக்கு ஏறியதும், கோபி பிரசாத் விரிவான அதிகாரத்தை விரிவுபடுத்தினார், புதிய மன்னரை முழுமையாக தனது கட்டுப்பாட்டில் வைத்திருந்தார். 1567 இல், நிச்சயமற்ற சூழ்நிலையில் அனந்தா இறந்தபோது, இந்த ஏற்பாடு குறுகிய காலமே நீடித்தது. திர்புராவின் வரலாற்று நூலான *ராஜ்மாலா*வின் மாறுபட்ட பதிப்புகளின்படி, இது காய்ச்சலின் விளைவாகவோ அல்லது கோபி பிரசாத்தின் உத்தரவின் பேரில் கழுத்தை நெரித்ததன் மூலமாகவோ இறப்பு ஏற்பட்டிருக்கலாம். கோபி பிரசாத் பதவிக்கு வந்து உதய் மாணிக்யா என்ற ஆட்சிப் பெயரை ஏற்றுக்கொண்டார்.  
உதய், தான் ஒரு திறமையான நிர்வாகி என்பதை நிரூபித்தார். மேலும், ராச்சியத்தின் தலைநகரை மறுபெயரிட்டார். அதை ரங்கமதியிலிருந்து உதய்ப்பூராக மாற்றினார். சந்திர கோபிநாத் கோயில் மற்றும் சந்திரசாகர் போன்ற கட்டிடங்கள், கோயில்கள் மற்றும் நீர்த்தேக்கங்களைக் கட்டுவதன் மூலம் நகரத்தை அழகுபடுத்தினார். வங்காள சுல்தானான சுலைமான் கான் கர்ரானியுடன் 5 வருட கால மோதலில் ஈடுபட்டதால், இவர் போரில் குறைவான வெற்றியையேப் பெற்றார். இதன் விளைவாக பெரும் பணமும், 40,000 துருப்புக்களும், சிட்டகொங் பகுதி இழப்பும் ஏற்பட்டது.  
உதய்க்கு 240 மனைவிகள் இருந்ததாக பாரம்பரியம் கூறுகிறது. அவர்களில் பலர், துரோகக் குற்றச்சாட்டின் பேரில், யானைகளால் மிதித்து அல்லது நாய்களால் கடிக்கப்பட்டதன் மூலம் கொல்லப்பட்டனர். 1572 ஆம் ஆண்டில், ஒரு குறிப்பிட்ட பெண் வழங்கிய பாதரசம் உட்கொண்ட உதய் நஞ்சு அருந்தி இறந்தார். இவருக்குப் பிறகு அவரது மகன் முதலாம் ஜாய் மாணிக்க்யா பதவியேற்றார்.
# வால்தர் கெர்லாக்

**வால்டர் கெர்லாக்** (1 ஆகஸ்ட் 1889 - 10 ஆகஸ்ட் 1979) ஒரு ஜெர்மானிய இயற்பியலாளர் ஆவார். காந்தப்புலத்தில் உள்ள அணுக்களின் விலகல் குறித்து ஆய்வு செய்தவர்., அவர் ஆய்வக பரிசோதனையின் மூலம், ஸ்டெர்ன்-கெர்லாக் விளைவு என்ற காந்தப்புலத்தில் சுழல் அளவீட்டைக் கண்டுபிடித்தார். காந்த துருவமுனைப்புடன் கூடிய அணு மற்றும் துணை அணுத்துகள்களின் தடைசெய்யப்பட்ட இடஞ்சார்ந்த நோக்குநிலையின் நிருபணமாக காந்தப்புலத்தில் அணுக்களின் விலகல் குறித்து இந்த ஆய்வில் கண்டறியப்பட்டது. சோதனையில் நடுநிலை வெள்ளி அணுக்களின் ஒரு கற்றை சீரமைக்கப்பட்ட பிளவுகள் மூலம் இயக்கப்பட்டது. பின்னர் சீரற்ற காந்தப்புலம் வழியாகவும் இயக்கப்பட்டது1921 ஆம் ஆண்டில் ஓட்டோ ஸ்டெர்ன் என்பவரால் இந்த பரிசோதனை செய்யப்பட்டது. பின்னர் 1922 ஆம் ஆண்டின் தொடக்கத்தில் வால்தெர் கெர்லாக்கால் முதன்முதலில் வெற்றிகரமாக நடத்தப்பட்டது
# Module:Political party/அ

-- Constant data used by Module:Political party  
local alternate = {
}  
local full = {
["அனைத்திந்திய அண்ணா திராவிட முன்னேற்றக் கழகம்"] = {abbrev = "அஇஅதிமுக", colour = "#138808", shortname = "அனைத்திந்திய அண்ணா திராவிட முன்னேற்றக் கழகம்",},
["அகில இந்திய இந்திரா காங்கிரஸ் (திவாரி)"] = {abbrev = "அஇஇகா(தி)", color = "#00FFFF", shortname = "",},
["அகில இந்திய ஐக்கிய ஜனநாயக முன்னணி"] = {abbrev ="அஇஐஜமு", color = "#348017", shortname = "",},
["அகில இந்திய சமத்துவ மக்கள் கட்சி"] = {abbrev = "சமக", color = "#fe0000", shortname = "",},
["அகில இந்திய திரிணாமுல் காங்கிரசு"] = {abbrev = "அஇதிகா", color = "#20C646", shortname = "",},
["அகில இந்திய நமது ராஜ்ஜியம் காங்கிரஸ்"] = {abbrev ="அஇநராகா", color = "#FFC000", shortname = "",},
["அகில இந்திய முசுலிம் லீக்"] = {abbrev = "அஇமுலீ", color = "#008000", shortname = "",},
["அனைத்திந்திய மஜ்லிசே இத்திகாதுல் முசுலிமீன்"] = {abbrev = "அமஇமு", color = "#0c6b4b", shortname = "",},
["ஆம் ஆத்மி கட்சி"] = {abbrev = "ஆஆக", color = "#0072B0", shortname = "",},
["ஆமா ஒடிசா கட்சி"] = {abbrev = "ஆஒக", color = "#E1A95F", shortname = "",},
}  
return {
full = full,
alternate = alternate,
}
# நதானியேல் ஹோவெல் ஃபர்மன்

**நதானியேல் ஹோவெல் ஃபர்மன்** (1892-1965) ஓர் அமெரிக்கப் பகுப்பாய்வு வேதியியலாளரும் பேராசிரியருமாவார். இவர் வெடிகுண்டுப் பொருள்களைத் தயாரிக்கும்மன்ஹாட்டன் திட்டத்தின் உறுப்பினராக சிறப்பு நுட்பங்களை உருவாக்கியவர். தூய யுரேனியத்தை பிரிக்கும் செயல்முறையை உருவாக்க உதவிய பகுப்பாய்வு வேதியியல் பேராசிரியராக இருந்தார். தூய யுரேனியம் உலோகத்தை உற்பத்தி செய்வதற்குத் தேவையான மாதிரி மற்றும் பகுப்பாய்வு செய்தல், பல்வேறு பொருள்களில் உள்ள உலோகங்களின் தடங்களை மதிப்பிடுவதற்கான ஒரு புதிய முறையைக் கண்டுபிடித்தார். யுரேனியம் ஆக்சைடைத் தயாரிப்பதற்கான ஈதர்பிரித்தெடுக்கும் செயல்முறையை உருவாக்கினார்.
# நெலமங்கலம்

**நெலமங்கலம்** (*Nelamangala*) என்பது இந்தியாவின் கர்நாடக மாநிலத்தின் பெங்களூர் கிராமப்புற மாவட்டத்தில் அமைந்துள்ள ஒரு நகரமாகும். இது இது நெலமங்கலம் வட்டத்தின் தலைநகராகவும் உள்ளது. நெலமங்கலம் ஊரானது இரண்டு தேசிய நெடுஞ்சாலைகளான, தே. நெ.-75(48) ( பெங்களூரு - மங்களூர் ) மற்றும் தே.நெ.-4 ( மும்பை - சென்னை) ஆகியவை பெங்களூர் நகருக்கு வடக்கே) சந்திக்கும் இடத்திற்கு அருகில் அமைந்துள்ளது.
# நெலமங்கலம்

## நிலவியல்

நெலமங்கலம் வட்டம் 507 &nbsp;கி.மீ. <sup>2</sup> . பரப்புக்கு பரவியுள்ளது இது இல் அமைந்துள்ளது.
# நெலமங்கலம்

## மக்கள்தொகையியல்

2011 மக்கள் தொகை கணக்கெடுப்பின்படி, நெலமங்கலத்தின் மக்கள் தொகை 37,232 ஆகும். இதில் 18,840 பேர் ஆண்களும், 18,392 பேர் பெண்களும் ஆடங்குவர். நெலமங்களத்தின் கல்வியறிவு விகிதம் 89.65% ஆகும். இதில் ஆண்களின் கல்வியறிவு 93.27% ஆகவும், பெண்களின் கல்வியறிவு விகிதம் 85.97% ஆகவும் உள்ளது.
# நெலமங்கலம்

## வேலைவாய்ப்பு விவரம்

மொத்த மக்கள்தொகையில், 14,600 பேர் ஏதோவொரு வேலை அல்லது வணிக நடவடிக்கைகளில் ஈடுபட்டுள்ளவர்களாக உள்ளனர். வேலைக்குப் போகுப்போவோரில் 11,118 பேர் ஆண்கள், 3,482 பேர் பெண்களாவர். மக்கள்தொகை கணக்கெடுப்பில், இங்குள்ள தொழிலாளர்களில் வணிகம், வேலை, சேவை மற்றும் தொழிலாளர்களாக இருப்பவர்கள் என வரையறுக்கப்படுகிறார்கள். மொத்த உழைக்கும் மக்களான 14,600 பேரில் 91.54% பேர் குறிப்பிடத்தக்க வேலைகளில் ஈடுபட்டுள்ளனர், மொத்த தொழிலாளர்களில் 8.46% பேர் விளிம்பு வேலைகளில் ஈடுபட்டுள்ளனர்.
# நெலமங்கலம்

## நெலமங்கலத்தைச் சுற்றியுள்ள குறிப்பிடத்தக்க இடங்கள்

நெலமங்கலம் தும்கூர் மற்றும் மும்பை நோக்கி செல்லும் தே.நெ -4 இல், பெங்களூர் நகரத்திலிருந்து சுமார் 27 கி.மீ. தொலைவில் அமைந்துள்ளது. 2020 ஆம் ஆண்டில் தென்மேற்கு இரயில்வேயின் முதல் ரோல் ஆன் ரோல் ஆஃப் சேவையானது நெலமங்கலம் நகரத்திலிருந்து மகாராட்டிரத்தின் பேல் வரை தொடங்கப்பட்டது. இந்திய இரயில்வேயில் தனியாரால் இயக்கப்படும் ஒரே ரோரோ சேவையாக இது அங்கீகரிக்கப்பட்டது.
# பசந்து குஷ்வாகா

**பசந்த் குமார்** (*Basant Kumar*) என்றும் அழைக்கப்படும் **பசந்து குஷ்வாகா** (*Basant Kushwaha*) ஒரு இந்திய அரசியல்வாதி மற்றும் ஹர்லாகி சட்டமன்றத் தொகுதியான மதுபானியிலிருந்து பீகார் சட்டமன்ற உறுப்பினராக இருந்தவர் ஆவார். இவர் ராஷ்ட்ரிய லோக் சமதா கட்சியின் (RLSP) தலைவராக இருந்தார். குஷ்வாஹா 2015 ஆம் ஆண்டு சட்டமன்றத் தேர்தலில் இராஷ்ட்ரீய லோக் சமதா கட்சியின் வேட்பாளராகப் போட்டியிட்டு வெற்றி பெற்றார், ஆனால் சட்டமன்ற உறுப்பினராகப் பதவிப் பிரமாணம் செய்வதற்கு முன், மாரடைப்பு காரணமாக அவர் மரணமடைந்தார். ஓராண்டுக்குப் பிறகு நடத்தப்பட்ட இடைத்தேர்தலில், 2016ல், அவரது மகன் சுதன்சு சேகர் முதல்முறையாக வெற்றி பெற்றார்.
# அனந்தசயனம் (1972 திரைப்படம்)

***அனந்தசயனம்*** என்பது 1972ஆம் ஆண்டு வெளியான இந்திய மலையாளத் திரைப்படமாகும், இது கே. சுகுவால் இயக்கப்பட்டு தயாரிக்கப்பட்டது. இப்படத்தில் ஷீலா, ஜெயபாரதி, அடூர் பாசி, பிரேமா ஆகியோர் முக்கிய வேடங்களில் நடித்துள்ளனர். படத்திற்கு கே. ராகவன் இசையமைத்திருந்தார்.
# அனந்தசயனம் (1972 திரைப்படம்)

## நடிகர்கள்

- ஜெயபாரதி
- அடூர் பாசி
- பிரேமா
- டி. ஆர். ஓமனா
- மாஞ்சேரி சந்திரன்
- பகதூர்
- கே. பி. உம்மர்
- கொட்டாரக்கரா ஸ்ரீதரன் நாயர்
- மீனா
- என். கோவிந்தன்குட்டி
- நெல்லிக்கோடு பாஸ்கரன்
- ராதாமணி
- ராகவா மேனன்
- சுஜாதா
- தொடுபுழா ராதாகிருஷ்ணன்
- சந்திரமோகன்
# அனந்தசயனம் (1972 திரைப்படம்)

## ஒலிப்பதிவு

கே.ராகவன் இசையமைத்துள்ள இப்படத்தின் பாடல்களை ஸ்ரீகுமரன் தம்பி எழுதியுள்ளார்.
| 1 | "துக்கத்தின் காகுல்தாமலையில்" | பி.வசந்தா | ஸ்ரீகுமாரன் தம்பி |  |
| --- | --- | --- | --- | --- |
| 2 | "மானவ இருதயம்" | பி.ஜெயச்சந்திரன் | ஸ்ரீகுமாரன் தம்பி |  |
| 3 | "மாரிவில் கோபுரவாசலில்" | கேபி பிரம்மானந்தன் | ஸ்ரீகுமாரன் தம்பி |  |
| 4 | "சந்தியா மேகம்" | எஸ்.ஜானகி | ஸ்ரீகுமாரன் தம்பி |  |
| 5 | "உதயசந்திரிகே" | எஸ்.ஜானகி | ஸ்ரீகுமாரன் தம்பி | } |
# இலலித் விஜய் சிங்

**இலலித் விஜய் சிங்** (*Lalit Vijay Singh*) (16 செப்டம்பர் 1931 – 8 நவம்பர்r 1998) என்பவர் ஜனதா தளம் கட்சியின் இந்திய அரசியல்வாதிகளில் ஒருவராவார். இவர் 1989 ஆம் ஆண்டு நடைபெற்ற இந்தியப் பொதுத் தேர்தல்களில் பீகாரின் பேகூசாராய் மக்களவைத் தொகுதியிலிருந்து இந்தியாவின் 6 ஆவது மக்கள் சபைக்குத் தேர்ந்தெடுக்கப்பட்டார். இவர் 21 நவம்பர் 1989 முதல் 25 ஏப்ரல் 1990 வரை பிரதமர் சந்திரசேகரின் அமைச்சரவையில் இந்திய ஒன்றியத்தின் பாதுகாப்புத் துறை இணை அமைச்சராக இருந்தார். 1956 ஆம் ஆண்டில் இவர் இந்திய காவல் பணியில் பணிக்குச் சேர்ந்தார். 1989 ஆம் ஆண்டில் இவர் தன் விருப்பார்ந்த ஓய்வினைப் பெற்றார். தன் விருப்பார்ந்த ஓய்விற்குப் பிறகு இவர் 1989 ஆம் ஆண்டில் ஜனதா தளத்தில் சேர்ந்தார். இவர் பாட்னா உயர்நீதி மன்றத்தில் வழக்கறிஞராகப் பணியாற்றினார்.  
சிங் 8 நவம்பர் 1998 அன்று தனது 67-ஆவது வயதில் புது தில்லியில் காலமானார்.
# சார்லஸ்-யூஜின் டெலானே

**சார்லஸ்-யூஜின் டெலானே** (; 9 ஏப்ரல் 1816 &ndash; 5 ஆகஸ்ட் 1872) ஒரு பிரெஞ்சு வானியலாளர் மற்றும் கணிதவியலாளர் ஆவார். அவரது சந்திரனின் இயக்கம் குறித்த ஆய்வுகள் கோள்களின் இயக்கக் கோட்பாடுகள் ஆகியவற்றால் அறியப்படுபவர். தனது இருபது வருட ஆய்வில் சந்திரனின் கோட்பாடு குறித்த இரண்டு ஆய்வுத் தொகுதிகளை வெளியிட்டார். நிலவின் தீர்க்கரேகை, அட்சரேகை மற்றும் இடமாறு ஆகியவற்றை எல்லையற்றதொடர்களாகக் கண்டறிந்தார். இவரது ஆய்வுகள் வானியல், கணிதம் ஆகிய இரண்டையும் முன்னேற்றுவதில் முக்கியமானவை.
# சார்லஸ்-யூஜின் டெலானே

## வாழ்க்கை

சார்லஸ் யூஜின் பிரான்சிலுள்ள லுசிக்னி சர் பார்சுவில், ஜாக்குஸ் ஹூபர்ட் டெலனே- கேட்டரின் சாய்ஸ்லெட் ஆகியோருக்கு பிறந்தார், டெலானே சோர்போனில் பாரிஸ் பல்கலைக்கழகத்தில் ல் ஜீன்-பாப்திஸ்ட் பயோட்டின் கீழ் படித்தார். சந்திரனின் இயக்கவியல் குறித்து ஆய்வுகளில் ஈடுபட்டார். அவர் 1860 மற்றும் 1867 ஆம் ஆண்டுகளில் 900 பக்கங்கள் கொண்ட தலைப்பில் இரண்டு தொகுதிகளை வெளியிட்டார். சந்திரனின் நிலையைக் கண்டறிவதற்கான அவரது இடையூற்ருக் கோட்பாடு வெளிப்பாடு நடைமுறைப் பயன்பாட்டிற்கு மிகவும் மெதுவாக ஒன்றிணைந்தது, ஆனால் செயல்பாட்டு பகுப்பாய்வு மற்றும் கணினி இயற்கணிதம் ஆகியவற்றின் வளர்ச்சியில் ஒரு ஊக்கியாக இருந்தது.  
டெலானே 1870 இல் பாரிஸ் ஆய்வகத்தின் இயக்குநரானார், ஆனால் இரண்டு ஆண்டுகளுக்குப் பிறகு பிரான்சின் செர்போர்க் அருகே படகு விபத்தில் மூழ்கினார். அவரைத் தொடர்ந்து அகாடமியில் ஜீன் கிளாட் பொக்கே. பீட்டர் குத்ரி டெய்ட்ஆகியோர் இவரைப் பின்பற்றி ஆய்வுகள் மேற்கொண்டனர். பீட்டர் குத்ரி டெய்ட் 1867 இல்வெளியிட்ட தனது 244 பக்கங்கள் கொன்ட புத்தகத்திற்கு டெலானேயின் நினைவாக டிடோனியா என்று பெயரிட்டார்.
# சார்லஸ்-யூஜின் டெலானே

## சிறப்புகள்

- அறிவியல் கழக உறுப்பினர், (1855)
- அரசு வானியல் கழகப் பொற்பதக்கம்.(1870)
- ஈபெல் கோபுரத்தில் பொறிக்கப்பட்ட 72 பெயர்களில் இவரது பெயரும் ஒன்றாகும்.
# சியாம் நாராயண் சிங்

**சியாம் நாராயண் சிங்** (*Shyam Narayan Singh*) ஒரு இந்திய சுதந்திரப் போராட்ட வீரர் மற்றும் அரசியல்வாதி ஆவார், இவர் கிழக்கு பீகாரில் இருந்து பிரித்தானிய இந்தியாவின் மத்திய சட்டமன்ற உறுப்பினராக பணியாற்றினார். 24 ஜனவரி 2012 அன்று, இந்திய அரசு இவரைப் பற்றிய நினைவு முத்திரையை வெளியிட்டு இவரைக் கௌரவித்தது.
# சியாம் நாராயண் சிங்

## தனிப்பட்ட வாழ்க்கை

இவர் 1901 - ஆம் ஆண்டில் நாலந்தா மாவட்டத்தில் பிறந்தார்.
# ஜார்ஜ் ஜேம்ஸ் சைமன்ஸ்

**ஜார்ஜ் ஜேம்ஸ் சைமன்ஸ் (**அரசு கழகத்தின் ஆய்வுறுப்பினர்) (6 ஆகஸ்ட் 1838 - 10 மார்ச் 1900) ஒரு இங்கிலந்து வானிலை ஆய்வாளர் ஆவார், பிரித்தானியத் தீவுகள் முழுவதும் வழக்கத்திற்கு மாறாக அடர்த்தியான மற்றும் பரவலாக ப் பெய்யும் மழைப்பொழிவு தரவு சேகரிப்பு வலையமைப்பான *பிரித்தானிய மழைப்பொழிவு* அமைப்பை நிறுவி நிர்வகித்தார். துல்லியம் மற்றும் சீரான தன்மைக்கான வானியல்அளவீட்டுத் தரங்களை உயர்த்தி வானிலை அறிக்கையிடும் நிலைங்களுடன் தொடர்பை விரிவுபடுத்துவதன் மூலம் வானிலைப் பதிவுகளை மேம்படுத்துவதற்காகத் தனது வாழ்க்கையை அர்ப்பணித்தார்.
# ஜார்ஜ் ஜேம்ஸ் சைமன்ஸ்

## குடும்பம்

சைமன்சு எலிசபெத் லூக் என்பவரை 1866 இல் திருமணம் செய்து கொண்டார் . எலிசபெத் 1884 இல் இறக்கும் வரை தனது கணவருடன் ஆய்வு வேலையினைப் பகிர்ந்து கொண்டார். அவர்களின் ஒரே குழந்தை குழந்தைப் பருவத்திலேயே இறந்து விட்டது.
# ஜார்ஜ் ஜேம்ஸ் சைமன்ஸ்

## மரபு

மழைப்பொழிவு குறித்த அவரது பணி முப்பது ஆண்டுகளாக அவரது இணை நீதிபதியான திரு. ஹெச். சோவர்பி வாலிஸால் தொடர்கிறது. *அக்டோபர் 1, 1889 இல், அவரது கடைசி நோய்க்கு சில நாட்களுக்கு முன்பு அவர் தயாரித்த வில்ட்ஷயர் வேர்ல்விண்ட்* பற்றிய ஒரு கட்டுரை, 16 மே 1900 அன்று ராயல் வானிலை ஆய்வு சங்கத்திற்கு வாசிக்கப்பட்டது. அவரது நினைவாக ஒரு தங்கப் பதக்கம் ( சைமன்ஸ் கோல்ட் மெடல் ) வானிலை அறிவியலுக்கான சேவைகளுக்காக வழங்கப்படுவதற்காக அதே அமைப்பால் நிறுவப்பட்டது. கேம்டன் சதுக்கத்தில் உள்ள அவரது வீட்டில் சைமன்ஸ் வைத்திருந்த வானிலை பதிவு நாற்பத்து இரண்டு ஆண்டுகளாக உடைக்கப்படாமல் பராமரிக்கப்பட்டது. அவரது வாழ்நாள் முழுவதும் அவர் பல நண்பர்களை உருவாக்கினார்,எந்தப் பகையையும் கொண்டிருக்கவில்லை.
# ஜார்ஜ் ஜேம்ஸ் சைமன்ஸ்

## வேலை செய்கிறது

அவரது நூலகத்தில் அவர் எழுதிய கட்டுரைகள் மற்றும் அறிக்கைகள் தவிர பத்தாயிரம் தொகுதிகளும் துண்டுப் பிரசுரங்களும் இருந்தன.  
- *மழை: எப்படி, எப்போது, எங்கே, ஏன் அளவிடப்படுகிறது,* லண்டன், 1867.
- *பாக்கெட் உயர அட்டவணைகள்,* லண்டன், 1876, &c., மூன்று பதிப்புகள்.
- *டெர்வென்வாட்டரில் உள்ள மிதக்கும் தீவு,* லண்டன், 1889.
- *மெர்லின் எம்.எஸ்.* *பரிசீலனைகள் Temperiei pro 7 Annis 1337-1344,* அவரது மேற்பார்வையின் கீழ் மீண்டும் உருவாக்கப்பட்டது, லண்டன், 1891 [பார்க்க மெர்லே, வில்லியம்],
- *தியோஃப்ராஸ்டஸ் ஆன் விண்ட்ஸ் அண்ட் வெதர் சைன்ஸ்,* ஜான் ஜார்ஜ் வூட்டின் மொழிபெயர்ப்பு, லண்டன், 1894ல் இருந்து திருத்தப்பட்டது. திரு. பெஞ்சமின் டேடன் ஜாக்சனின் 'வெஜிடபிள் டெக்னாலஜி,' லண்டன், 1882, சைமன்ஸ் இன் தி *காலனிஸ் அண்ட் இந்தியாவால்* வெளியிடப்பட்ட பயன்பாட்டு தாவரவியல் பற்றிய படைப்புகளின் பட்டியலை அடிப்படையாகக் கொண்டது. 13 செப்டம்பர் 1879 க்கு. பெர்முடாவின் அனிமோமெட்ரி குறித்து 1861 இல் அவரால் வரையப்பட்ட அறிக்கை வர்த்தக வாரியத்தால் வெளியிடப்பட்ட வானிலை ஆய்வுக் கட்டுரைகளின் எட்டாவது எண்ணில் தோன்றியது.
# மாக்கினாக் தீவு

**மாக்கினாக் தீவு** என்பது ஐக்கிய அமெரிக்காவின் மிச்சிகன் மாநிலத்தில் உள்ள ஒரு தீவு. இதன் பரப்பளவு சுமார் 11 சதுர கிலோமீட்டர். இது மக்கினாக் நீரிணையின் கிழக்குக் கோடியில் அமைந்துள்ளது. பழங்குடிகள் வாழ்ந்து வந்த இந்தத் தீவில் 17ஆம் நூற்றாண்டில் ஐரோப்பியக் குடியேற்றம் நிகழ்ந்தது. அமெரிக்காவின் பெரும் ஏரிகளைச் சுற்றி நடந்த உரோம வர்த்தகத்தில் இந்தத் தீவு ஒரு முக்கிய இடம் வகித்தது.  
19ஆம் நூற்றாண்டின் பிற்பகுதியில் இந்தத் தீவு ஒரு முக்கிய சுற்றுலாத்தலமாகவும் ஒரு கோடை வாழிடமாகவும் மாறியது. இத்தீவின் பெரும்பாலான கட்டிடங்களும் அமைப்புகளும் பழமை மாறாமல் பாதுகாக்கப்பட்டு வருகின்றன. அவசரத் தேவைகளைத் தவிர (மருத்துவ உதவி வண்டி, தீ அணைப்பு வண்டி) மோட்டார் வாகனங்கள் இந்தத் தீவில் அனுமதிக்கப்படுவதல்லை என்பது இந்தத் தீவின் இன்னுமொரு முக்கிய சிறப்பாகும். மிதி வண்டியும் குதிரை வண்டியுமே இங்கு மிகப்பரவலாகக் காணப்படும் போக்குவரத்து.
# கார்ல் லாஷ்லி

**கார்ல் ஸ்பென்சர் லாஷ்லி** (Karl Lashley: ஜூன் 7, 1890 - ஆகஸ்ட் 7, 1958) ஓர் அமெரிக்க உளவியலாளர் மற்றும் நடத்தையியல் நிபுணர் ஆவார். இவர் மூளையின் நிறை, கற்றல்திறன், நினைவாற்றல் பற்றிய ஆய்வுக்கு அவர் செய்த பங்களிப்புகளுக்காக அறியப்படுகிறார. 2002 இல் வெளியிடப்பட்ட *பொது உளவியல் ஆய்வின் மறுஆய்வு*, 20 ஆம் நூற்றாண்டின் மிகவும் மேற்கோள் காட்டப்பட்ட 61 வது உளவியலாளராக லாஷ்லியை மதிப்பிட்டது.
# கார்ல் லாஷ்லி

## பிற்கால வாழ்வு

பிப்ரவரி 1954 இல், ஹார்வர்டில் தனது போதனையைச் செய்துகொண்டிருந்தபோது, எதிர்பாராதவிதமாக லாஷ்லி சரிந்து மருத்துவமனையில் அனுமதிக்கப்பட்டார். அவருக்கு ஹீமோலிடிக் இரத்த சோகை இருப்பது கண்டறியப்பட்டது. கார்டிசோன் சிகிச்சையை மேற்கொண்டார். இது இறுதியில் இது அவரது முதுகெலும்புகளை மென்மையாக்கத் தொடங்கியது, இதன் விளைவாக ஒரு மண்ணீரல் அறுவை சிகிச்சை செய்யப்பட்டது. லாஷ்லி தனது மனைவி க்ளேருடன் பிரான்ஸ் செல்லும் வரை முழு உணர்வுடன் இருந்தார், அங்கு அவர் மீண்டும் எதிர்பாராதவிதமாக சரிந்து விழுந்தார், ஆனால் இந்த முறை ஆகஸ்ட் 7, 1958 அன்று அவர் மரணமடைந்தார் 1943 இல், லாஷ்லிக்கு தேசிய அறிவியல் அகாடமியில் இருந்து டேனியல் ஜிராட் எலியட் பதக்கம் வழங்கப்பட்டது.  
லாஷ்லிக்கு பிட்ஸ்பர்க் பல்கலைக்கழகம் (1936), சிகாகோ பல்கலைக்கழகம் (1941), வெஸ்டர்ன் ரிசர்வ் பல்கலைக்கழகம் (1951), பென்சில்வேனியா பல்கலைக்கழகம் ஆகியவற்றில் இருந்து அறிவியலுக்கான மதிப்புறு முனைவர் பட்டங்கள் வழங்கப்பட்டன. 1953 இல், ஜான்ஸ் ஹாப்கின்ஸ் பல்கலைக்கழகம் அவருக்கு ஒரு மதிப்புறு முனைவர் பட்டம் வழங்கியது. இந்த வரி மட்டுமே இந்த விஷயத்தில் சிறிய விவாதத்தை விட்டுச்செல்லும்,
# கார்ல் லாஷ்லி

## குறிப்பிடத்தக்க வெளியீடுகள்

- 1923 "நனவின் நடத்தை விளக்கம்." *உளவியல் ஆய்வு*
- 1929 "மூளை வழிமுறைகள் மற்றும் நுண்ணறிவு."
- 1930 "நடத்தையில் அடிப்படை நரம்பியல் வழிமுறைகள்." *உளவியல் ஆய்வு*
- 1932 "நடத்தை இயக்கவியலில் ஆய்வுகள்." சிகாகோ பல்கலைக்கழக அச்சகம்.
- 1935 "பார்வையின் பொறிமுறை", பகுதி 12: ஒளியின் எதிர்வினைகளின் அடிப்படையில் பழக்கவழக்கங்களைப் பெறுதல் மற்றும் தக்கவைத்தல் ஆகியவற்றில் அக்கறை கொண்ட நரம்பு கட்டமைப்புகள். *ஒப்பீட்டு உளவியல் மோனோகிராஃப்கள்* 11: 43–79.
- 1943 "கற்றலில் பெருமூளைச் செயல்பாடு பற்றிய ஆய்வுகள்", *ஜர்னல் ஆஃப் கம்பேரிட்டிவ் நியூராலஜி* தொகுதி. 79.
- 1950 "பொறியைத் தேடி." *சொசைட்டி ஆஃப் எக்ஸ்பெரிமென்டல் பயாலஜி* சிம்போசியம் 4: 454–482.
- 1951 "நடத்தையில் தொடர் ஒழுங்கின் சிக்கல்." *நடத்தையில் பெருமூளை வழிமுறைகள்* .
-
# நாகா முன்செட்டி

**நாகா முன்செட்டி** (பிறப்பு: 25 பிப்ரவரி 1975) ஆங்கில மொழி தொலைக்காட்சி நிகழ்ச்சி வழங்குனர், செய்தி வாசிப்பாளர், செய்தியாளர் ஆவார். பிபிசியின் *பிபிசி பிரேக்பாஸ்ட்* நிகழ்ச்சியின் வழங்குனராக பணியாற்றுபவர். பிபிசி உலகச் செய்திகள் தொலைக்காட்சி அலைவரிசையில் வழங்குனராகவும், பிபிசி 2 தொலைக்காட்சி அலைவரிசையில் *வொர்க்கிங் லஞ்ச்* நிகழ்ச்சியின் வழங்குனராகவும் பணியாற்றியவர்.
# நாகா முன்செட்டி

## ஆரம்ப கால வாழ்க்கையும், பணியும்

தெற்கு இலண்டனின் ஸ்டீரீதம் பகுதியில் பிறந்து வளர்ந்த முன்செட்டியின் பெற்றோர் தாய், இந்தியாவின் தமிழ்நாட்டைச் சேர்ந்தவர். தந்தை, மொரீசியசைச் சேர்ந்தவர். தனது தொடக்கக் கல்வியை தெற்கு இலண்டனின் டூட்டிங் மாவட்டத்திலுள்ள கிராவெனே பள்ளியில் கற்றார். லீட்ஸ் பல்கலைக்கழகத்தில் ஆங்கில இலக்கியம், மொழி கற்று 1997 ஆம் ஆண்டு பட்டம் பெற்றார். முதல் பணியாக, இலண்டனிலிருந்து வெளியாகும் *ஈவினிங் ஸ்டாண்டர்டு* நாளிதழில் செய்தியாளராகப் பணியாற்றினார். அதன் பிறகு *தி அப்சர்வர்* இதழின் வணிகச் செய்திகள் பிரிவில் பணியாற்றினார்.
# கரிமச்சிதைவு

ப் பழங்களின் சிதைவை பின்னோக்கிக் காட்டும் காணொளி]]
பழம்]]  
கரிமச்சிதைவு (Decomposition) அல்லது அழுகல் (Rot) என்பது இறந்த கரிமச் சேர்மங்கள் கார்பனீராக்சைடு, நீர், எளிய சர்க்கரைகள் மற்றும் தாது உப்புகள் போன்ற எளிய கரிம அல்லது கனிமப் பொருட்களாக உடைக்கப்படும் செயல்முறையாகும். இந்த செயல்முறை ஊட்டக்கூறுச் சுழற்சியின் ஒரு பகுதியாக இருப்பதுடன், உயிர்க்கோளத்தில் பௌதிக இடத்தை ஆக்கிரமித்துள்ள வரையறுக்கப்பட்ட பொருட்களை மீழ்சுழற்சி செய்வதற்கும் அவசியமானது. உயிரினங்களின் உடல்கள் இறந்த சிறிது நேரத்திலேயே சிதைவடையத் தொடங்குகின்றன. வெவ்வேறு உயிரினங்கள் ஒரே மாதிரியாக சிதைவதில்லை என்றாலும், அவை அனைத்தும் ஒரு குறிப்பிட்ட மாதிரியான சிதைவு வரிசை நிலைகளுக்கு உட்படுகின்றன. புழுக்கள் போன்ற விலங்குகளும் இந்த கரிமச்சிதைவுக்கு உதவுகின்றன.  
கரிமச்சிதைவு பற்றி ஆய்வு செய்யும் அறிவியல் பொதுவாக 'கல்லறை' (tomb) என்று பொருள்படும் 'taphos' என்ற கிரேக்கச் சொல்லிலிருந்து பெறப்பட்ட taphonomy என்று குறிப்பிடப்படுகிறது. இதனைத் தமிழில் *தொல்லுயிரெச்சத் தோற்றவியல்* எனலாம். நீண்ட கால செயலற்ற நிலையில் அல்லது உறங்குநிலையில் இருக்கும் உயிரினங்களுக்குச் சிதைவு ஒரு படிப்படியான செயல்முறையாகவும் இருக்கலாம்.  
கரிமச் சிதைவானது இரு வகைகளில் நிகழலாம்.
1. உயிரினங்களின் தாக்கத்தால் ஏற்படும் உயிரியாற்சிதைவு (biodegradation): பாக்டீரியா, பங்கசு போன்ற நுண்ணுயிரிகள் கரிமப் பொருட்களைச் சிதைக்க உதவுகின்றன. இவ்வுயிரினங்கள் சிதைப்பிகள் (decomposers) அல்லது மக்குண்ணிகள் (detritivores) என்று அழைக்கப்படுகின்றன. இது உயிரிகளினால் ஏற்படுத்தப்படும் ஒரு வளர்சிதை மாற்றச் செயல்முறையாகும்.
1. வேதியியல் அல்லது இயற்பியல் செயல்முறைகளால் ஏற்படும் சிதைவு. எடுத்துக்காட்டாக நீராற்பகுத்தல்
# இராபர்ட் ஆர். கில்ருத்

**இராபர்ட் ரோவ் கில்ரூத்** (அக்டோபர் 8, 1913 - ஆகஸ்ட் 17, 2000) ஒரு அமெரிக்க விண்வெளிப் பொறியாளர் மற்றும் விமானப் போக்குவரத்து-விண்வெளி முன்னோடி ஆவார், இவர் நாசாவின் மனிதர்கள் கொண்ட விண்வெளி மையத்தின் முதல் இயக்குநராக இருந்தார், பின்னர் இது லிண்டன் பி. ஜான்சன் விண்வெளி மையம் எனப் பெயர் மாற்றப்பட்து.  
அவர் 1937 முதல் 1958 வரை வானூர்திக்கான தேசிய ஆலோசனைக் குழு (NACA) மற்றும் அதன் மற்றொரு அமைப்பான நாசாவில் 1973 இல் ஓய்வு பெறும் வரை பணியாற்றினார். அவர் அதிமீயொலி வேக விமானம் மற்றும் ஏவுகணை-இயங்கும் விமானம் பற்றிய தொடக்க ஆராய்ச்சியில் ஈடுபட்டார், பின்னர் மெர்குரி, ஜெமினி மற்றும் அப்பல்லோ திட்டங்கள் உட்பட அமெரிக்காவின் மனித விண்வெளிப் பயணத் திட்டத்தில் ஈடுபட்டார்.
# இராபர்ட் ஆர். கில்ருத்

## வரலாறு

### ஆரம்ப கால வாழ்க்கை

கில்ருத் 1913 ஆம் ஆண்டு அக்டோபர் 8 ஆம் தேதி மின்னசோட்டா உள்ள நாஷ்வாக்கில் பிறந்தார், மேலும் அவருக்கு ஒன்பது வயதாக இருந்தபோது துலூத்துக்கு குடிபெயர்ந்தார். அவர் 1931 இல் துலுத் மத்திய உயர்நிலைப் பள்ளியில் பட்டம் பெற்றார். இளமையில் கில்ருத் விண்வெளி அறிவியலில் ஈர்க்கப்பட்டார். எனவே மாதிரி விமானங்களை உருவாக்க நேரத்தை செலவிட்டார். வர்ஜீனியாவில் உள்ள NACA இன் லாங்க்லி நினைவு வான்வெளிப் பொறியியல் ஆய்வகம் பற்றி படித்த பிறகு அவர் அத்துறையில் ஒரு தொழிலைத் தொடர உத்வேகம் பெற்றார். கில்ருத் 1935 இல் மினசோட்டா பல்கலைக்கழகத்தில் வான்வெளிப் பொறியியலில் இளங்கலை அறிவியல் பட்டம் பெற்றார், மேலும் 1936 இல் முதுகலை பட்டம் பெற்றார். அங்கு அவர் தொழில்நிலைப் பொறிஞர் அமைப்பான தீட்டா டவுவில் உறுப்பினராக இருந்தார், அதில் பின்னர் புகழ் மன்றத்தின் முன்னாள் மாணவராக சேர்க்கப்பட்டார்.
# இராபர்ட் ஆர். கில்ருத்

## வரலாறு

### விமான சோதனை வாழ்க்கை

ஜனவரி 1937 இல், கில்ருத் தேசிய வானூர்தியியல் ஆலோசனை செயற்குழு<nowiki/>வின் லாங்லி நினைவு வான்வெளிப் பொறியியல் ஆய்வகத்தில் பணியமர்த்தப்பட்டார், அங்கு அவர் விமான ஆராய்ச்சியை மேற்கொண்டார். அவரது ஆராய்ச்சி 1941 இல் வெளியிடப்பட்ட தேசிய வானூர்தியியல் ஆலோசனை செயற்குழு அறிக்கை R755, *ஒரு விமானத்தின் திருப்திகரமான பறக்கும் தரத்திற்கான தேவைகள்*, ஒரு விமானத்தின் கையாளுதல் பண்புகளுக்கான தேவைகளின் தொகுப்பை வரையறுத்தது. அதுவரை, விமானிகள் மற்றும் விமான வடிவமைப்பாளர்களுக்கான வழிகாட்டுதல்கள் எதுவும் இருந்திருக்கவில்லை.
# இராபர்ட் ஆர். கில்ருத்

## வரலாறு

### நாசா வாழ்க்கை

கில்ருத் தேசிய வானூர்தியியல் ஆலோசனை செயற்குழு இன் விமானி இல்லாத விமான ஆராய்ச்சிப் பிரிவின் உதவி இயக்குநராக அதிமீயொலிவேக ஏவுகணை<nowiki/>களில் பணிபுரிந்து வந்தார். அவரும் அவரது குழுவும் தங்கள் மேலதிகாரிகளை விண்வெளியில் செயற்கைக்கோள்களை ஏவுவதற்கான திட்டத்தைத் தொடரத் தூண்டினர், ஆனால் அவர் நிர்வாகிகளால் நிராகரிக்கப்பட்டார். சோவியத் ரஷ்யா ஸ்புட்னிக் ஏவுவதில் வெற்றி பெற்ற பிறகு டைனமிக் விரைவாக மாறியது, மேலும் கில்ருத் தேசிய வானூர்தியியல் ஆலோசனை செயற்குழுவை நாசாவாக மாற்றுவதில் ஈடுபட்டார்.  
நாசா உருவாக்கப்பட்டபோது, கில்ருத் விண்வெளிப் பணிக் குழுவின் தலைவரானார், சோவியத் ஒன்றியத்துக்கு முன்னால் ஒரு மனிதனை விண்வெளியில் நிறுத்தும்பணியை அமெரிக்காவுக்காக மேற்கொண்டார்.  
1961 ஆம் ஆண்டில், ஜனாதிபதி ஜான் எஃப். கென்னடி, அமெரிக்கா ஒரு மனிதனை பத்தாண்டுகள் முடிவதற்குள் (1960கள்) சந்திரனில் இறக்கி அவரைப் பத்திரமாக பூமிக்குக் கொண்டு வரும் என்று அறிவித்தபோது, கில்ரூத் "அதிர்ச்சியடைந்தார்" அதற்கான இலக்கை அடையமுடியாமல் இருந்தார். அவர் ஜெமினி திட்டத்தின் உருவாக்கத்தில் ஒருங்கிணைந்திருந்தார். சந்திரனில் தரையிறங்குவதற்கு முன் விண்வெளியில் செயல்படுவதைப் பற்றி மேலும் அறிய நாசாவுக்கு வழிகாட்டி உதவினார்  
விரைவில் அப்பல்லோ திட்டம் பிறந்தது, மேலும் கில்ருத் அதை நடத்திய நாசா மையத்தின் தலைவராக நியமிக்கப்பட்டார், புதிய மனிதர்கள் கொண்ட விண்கல மையம் (எம்எஸ்சி) (இப்போது ஜான்சன் விண்வெளி மையம் ). அமைக்கப்பட்டது. கில்ருத் 1969 இல் தேசியப் புகழ் மன்றத்தில் சேர்க்கப்பட்டார். 1972 இல் ஓய்வு பெறும் வரைமனிதர்கள் கொண்ட விண்கல மையத்தின் இயக்குநராகப் பணியாற்றினார். அவர் 1976 இல் சர்வதேச விண்வெளிக்கான புகழ் மன்றத்தில் தொடக்க உறுப்பினராகச் சேர்க்கப்பட்டார் அவர் மெர்குரி-ரெட்ஸ்டோன் 3 முதல் அப்பல்லோ 15 வரை மொத்தம் 25 குழு விண்வெளி விமானங்களை மேற்பார்வையிட்டார்.  
1971 இல், கில்ருத்துக்கு, அப்பல்லோ 15 குழுவினருடன் சேர்ந்து, கோலியர் டிராபி வழங்கப்பட்டது.  
1992 இல், கில்ருத் சான் டியாகோ வின்வெளி அருங்காட்சியகத்தின் தேசிய வின்வெளிக்கான புகழ் மன்றத்தில் சேர்க்கப்பட்டார். 2015 இல் மின்னசொட்டா வின்வெளிப் புகழ் மன்றத்தின் உறுப்பினராக இவரது மரணத்திற்குப் பிறகு சேர்க்கப்பட்டார் .
# இராபர்ட் ஆர். கில்ருத்

## வரலாறு

### இறப்பு

2000 ஆம் ஆண்டில், கில்ருத் தனது 86வது வயதில் வர்ஜீனியாவின் சார்லோட்டஸ்வில்லில் இறந்தார்
# இராபர்ட் ஆர். கில்ருத்

## நாடகங்களில் சித்தரிப்புகள்

- 1996 ஆம் ஆண்டு தொலைக்காட்சி திரைப்படமான *அப்பல்லோ 11* இல் கில்ருத் வில்லியம் மெஸ்னிக் நடித்தார்.
- 1998 ஆம் ஆண்டு *ஃபிரம் தி எர்த் டு தி மூன் என்ற* குறுந்தொடர்களில் ஜான் கரோல் லிஞ்ச் நடித்தார்.
- 2016 ஆம் ஆண்டு வெளியான *ஹிடன் ஃபிகர்ஸ்* திரைப்படத்தில், கெவின் காஸ்ட்னர் நடித்த அல் ஹாரிசன் கதாபாத்திரம் பெரும்பாலும் கில்ருத்தை அடிப்படையாகக் கொண்டது.
- 2018 ஆம் ஆண்டு வெளியான *ஃபர்ஸ்ட் மேன்* திரைப்படத்தில், கில்ருத் சியாரன் ஹிண்ட்ஸால் சித்தரிக்கப்படுகிறார்.
- 2020 ஆம் ஆண்டின் *தி ரைட் ஸ்டஃப் என்ற* தொலைக்காட்சி தொடரில், கில்ருத் பேட்ரிக் பிஷ்லரால் சித்தரிக்கப்படுகிறார்.
# கீதா குரு-மூர்த்தி

**கீதா குரு-மூர்த்தி** ஆங்கில மொழி தொலைக்காட்சி நிகழ்ச்சி வழங்குனர், செய்தி வாசிப்பாளர், செய்தியாளர் ஆவார். இவர் பிபிசியில் 2013 ஆம் ஆண்டு முதல், *பிபிசி நியூஸ் அட் நைன்* எனும் நிகழ்ச்சியின் வழங்குனராகவும், பிபிசி உலகச் செய்திகள் தொலைக்காட்சி அலைவரிசை, பிபிசி 2 தொலைக்காட்சி அலைவரிசை, பிபிசி செய்தி அலைவரிசை ஆகியவற்றில் செய்தி வழங்குனராகவும் பணியாற்றிவர்.